**VEDTEKTER**

**FOR**

**STIFTELSEN**

**NYBU BARNEHAGE**

**Siste endring 22.04.24**

#### INNHOLD

**§ 1 NAVN …………………………………………………………………… side 3**

**§ 2 FORMÅL ………………………………………………………………. side 3**

**§ 3 GRUNNKAPITAL ……………………………………………………. side 3**

**§ 4 RETTSLIG DISPOSISJONSEVNE OG**

**ANSVAR FOR GJELD ………………………………………………… side 3**

**§ 5 FORELDRERÅDET ………...………………………………………… side 3**

**§ 6 FORELDRERÅDETS ÅRSMØTE ………………………………….. side 3**

**§ 7 EKSTRAORDINÆRT FORELDRERÅD …………………………… side 4**

**§ 8 FLERTALLSKRAV OG STEMMERETT …………………………… side 4**

**§ 9 STYRETS SAMMENSETNING, STYREMØTER M.M. …………… side 4**

**§ 10 STYRETS MYNDIGHET OG PLIKTER ………………………….. side 5**

**§ 11 STYRETS TAUSHETSPLIKT ..……………………………………… side 5**

**§ 12 OPPTAK AV BARN …………………………………………………… side 5**

**§ 13 OPPHOLDSBETALING M.M. …...………………………………….. side 5**

**§ 14 BARNEHAGEÅRET, FERIE OG ÅPNINGSTID ……. ……………. side 6**

**§ 15 OPPSIGELSE AV PLASS I BARNEHAGEN. ENDRING AV**

**PLASSTØRRELSE ……………………………………………………. side 6**

**§16 LEKE OG OPPHOLDSAREAL PR. BARN …….……………………. side 6**

**§17 INTERNKONTROLL ……. ……………………………………………. side 6**

**§18 DEPOSITUM ……………………………………………………………. side 6**

**§1 Navn**

# Barnehagens navn er Nybu barnehage. Barnehagen er organisert som en ideell privat stiftelse. Stiftelsens organisasjonsnummer er 971 500 719.

**§ 2 Formål**

Stiftelsens formål er å eie og drive barnehage i Lillehammer kommune. Virksomheten har et ideelt (ikke-økonomisk) formål. Den skal søke å sikre barna gode utviklings- og aktivitetsmuligheter i nært samarbeid med barnas hjem.

Virksomheten skal drives i samsvar med de til enhver tid gjeldende lover og forskrifter for barnehagevirksomhet.

**§ 3 Grunnkapital**

Stiftelsens grunnkapital er barnehagens selveide tomt beliggende i Nybuvegen 39 i Lillehammer. Den samlede verdien av grunnkapitalen er på stiftelsestidspunktet kr 670.250,-.

**§ 4 Rettslig disposisjonsevne og ansvar for gjeld**.

Barnehagestiftelsen er et eget rettssubjekt med begrenset og upersonlig ansvar for gjeld.

**§ 5 Foreldrerådet**

Foreldrerådet består av alle foresatte til barn i barnehagen.

Barnehagen skal ha et foreldrerådsutvalg med oppgaver som bestemt i Barnehageloven med forskrifter.

**§ 6 Foreldrerådets årsmøte**

Foreldrerådet skal avholde årsmøte innen utgangen av mars måned.

Innkalling og saksliste skal sendes foreldrene med minst 14 dagers varsel.

På årsmøtet skal det føres protokoll. Styret foretar innkalling og fastsetter sakslisten som skal inneholde:

1. Valg av møteleder, referent og to som skal underskrive protokollen i tillegg til møteleder.
2. Styrets årsberetning
3. Styrers årsberetning
4. Godkjenning av regnskap.
5. Foreldrebetaling for neste barnehageår og forslag til budsjett
6. Valg av styremedlemmer, varamedlemmer og styrets leder.
7. Valg av revisor og godkjenning av dennes honorar.
8. Innkomne saker fra styret og medlemmene som skal legges frem på årsmøtet. Styrets forslag må være inntatt i den utsendte saksliste. Forslag fra medlemmer må være styret i hende senest 1. mars før årsmøtet.

Se for øvrig § 8 om vedtektsendringer og oppløsning av stiftelsen.

**§ 7 Ekstraordinært foreldreråd**

Ekstraordinært foreldreråd skal avvikles når styret eller minst 1/4 av foreldrene krever det.

**§ 8 Flertallskrav og stemmerett**

Hvert barn i barnehagen gis én stemme ved fremmøte på årsmøtet. Vedtak kan fattes ved alminnelig flertall (mer enn halvparten av det stemmeberettigede må stemme for). Vedtak om vedtektsendringer krever 2/3 flertall av barnehagens stemmeberettigede, mens vedtak om oppløsning krever 3/4 flertall.

**§ 9 Styrets sammensetning, styremøter m.m**.

Styret skal ha seks stemmeberettigede medlemmer. Fire styremedlemmer velges av og blant medlemmene på årsmøtet. Årsmøte velger også to varamedlemmer. To styremedlemmer velges av og blant de ansatte. De ansatte velger også to varamedlemmer. Styremedlemmer og varamedlemmer velges for to år av gangen.

Styrets leder skal velges blant de årsmøtevalgte styremedlemmene. Det er årsmøtet som velger styrets leder. Styrets leder velges for ett år av gangen.

Styrets arbeid godtgjøres etter vedtak på årsmøtet.

Styret gjør vedtak i møte. Styremøter holdes etter en plan fastsatt av styret og for øvrig når styrets leder eller et styremedlem finner det nødvendig. Styrer er en del av styret og har møte-, tale- og forslagsrett i styret.

Som styrets vedtak gjelder det som flertallet av de møtende har stemt for. Ved stemmelikhet gjelder det som lederen har stemt for. Er ikke lederen til stede, gjelder det som møtelederen har stemt for.

Styret skal føre møtebok som skal ha fortløpende sidetall. Tid og sted for møtene skal fremgå, likeså hvem som er tilstede. Møteboken skal inneholde de vedtak som styret gjør. Hvert styremedlem kan kreve å få særskilte merknader protokollført. Møteprotokollene skal underskrives av styremedlemmene.

**§ 10 Styrets myndighet og plikter**

Styret forestår og har ansvar for den alminnelige forvaltningen av stiftelsen, og representerer den utad. Stiftelsen forpliktes utad av styret ved underskrift av styrets leder og ett av de andre blant foreldrene valgte styremedlemmene.

Styret skal sørge for en betryggende regnskapsførsel etter stiftelseslovens regler, herunder oppsetting av regnskapssammendrag. Styret skal legge årsregnskap og årsberetning frem for årsmøtet.

Styret skal lede barnehagen og føre tilsyn med at barnehagen drives i samsvar med gjeldende lover, forskrifter og vedtekter. Styret skal godkjenne årsplanene. Styret har ansvar for å sende årsmelding til kommunen innen fastsatt frist, jfr., regler for statstilskudd for barnehager.

Styret ansetter styrer for barnehagen.

Øvrig personell ansettes av styret etter innstilling fra styrer.

**§ 11 Styrets taushetsplikt**

Styrets medlemmer har taushetsplikt om personlige forhold knyttet til barnehagens barn og ansatte som de blir kjent med gjennom styrearbeidet, jfr Barnehageloven § 20.

**§ 12 Opptak av barn**

Barn som får plass i Nybu barnehage har fast plass frem til 31. juli det året barnet begynner på skolen eller fram til plassen blir gyldig oppsagt.

Barnehagen deltar i samordnet opptak i Lillehammer kommune.

I tillegg skal følgende kriterier legges til grunn i prioritert rekkefølge:

1. Barn med nedsatt funksjonsevne, jmf barnehageloven § 13.

Barn som det er fattet vedtak om etter lov om barneverntjenester §§ 4-12 og 4-4

annet og fjerde ledd

1. Søsken av barn som går i barnehagen ved hovedopptaket.
2. Barn av personalet, uavhengig av bostedskommune, kan prioriteres dersom det er nødvendig for å sikre rekruttering.
3. Det skal legges vekt på å ha en god alders- og kjønnssammensetning.
4. Barn i barnehagens nærmiljø (Lillehammer kommune). Søkerne prioriteres utfra avstanden målt fra barnehagen i luftlinje.
5. Barn fra andre kommuner. Nybu Barnehage har utvidet opptakskrets til også å gjelde barn i andre kommuner.

Ved like søknadskriterier blir det foretatt trekning mellom søkerne.

Ved tildeling av plass i barnehagen vil søkere til fulltidsplass ha fortrinnsrett.

**§ 13 Oppholdsbetaling m.m.**

Det betales for opphold 11 måneder i året. Oppholdsbetaling fastsettes av styret, under hensyn til gjeldende lover og forskrifter. Det gis søskenmoderasjon i henhold til myndighetenes vedtak.

Ved endring i oppholdsbetaling skal foresatte varsles minst èn måned i forveien.

Styret kan fastsette kostpenger. Kostpenger skal fremgå av budsjettet som legges frem på årsmøtet.

Hver familie oppfordres til å yte 8 timer dugnadsinnsats pr. barnehageår.

**§14 Barnehageåret, ferie og åpningstid**

Barnehageåret er fra 1. august til 31. Juli.

Barnehagen har åpningstid fra kl 07.00 til kl 16.30 alle hverdager.

Styret har mulighet til å vedta utvidete åpningstider.

Barnehagen holder stengt i sommerferien i uke 29 og 30, romjulen og onsdag før skjærtorsdag i påskeuken. I løpet av året er barnehagen i tillegg stengt fem kurs- og planleggingsdager. Planleggingsdagene kan regnes som en ferieuke.

Alle barn skal i løpet av barnehageåret ha minst fem uker ferie, hvorav tre uker skal tas ut sammenhengende i perioden 1. juni til 31. august. Sommerferien skal tas ut i hele uker, mens resterende ferie kan fordeles fritt utover året. Ved slutt før skolestart skal all ferie være avviklet innen 31. juli.

**§ 15 Oppsigelse av plass i barnehagen.**

Oppsigelse av plassen fra foresattes side skjer med 2 – to – måneders varsel, regnet fra den første i hver måned.

Ved oppsigelse med virkning etter 1. mai må det betales oppholdsbetaling for resten av barnehageåret.

Barnehagen kan si opp plass dersom foreldrene ikke overholder de til enhver tid gjeldende vedtekter, avtaler og frister. Før endelig oppsigelse skal foreldrene motta to skriftlige advarsler med minst 14. dagers mellomrom. Styret fatter vedtak om oppsigelse.

**§ 16 Leke og oppholdsareal pr barn.**

Nybu barnehage har netto 4 m2 innendørs leke- /oppholdsareal pr. barn over 3 år og 5,5 m2 for barn under 3 år.

**§ 17 Intern-kontroll**

Nybu barnehage skal ha sitt eget internkontrollsystem i henhold til forskrift av 01.01.1997 om internkontroll.

**§ 18 Depositum**

Det betales depositum til barnehagen, med forfall den 1. i måneden etter at man har tatt imot barnehageplassen. Depositumets størrelse tilsvarer en måneds oppholdsbetaling for hel plass ved tiltredelse. Innbetalt depositum tilbakebetales innen en måned etter at barnet har sluttet.